Festivalul de Film Goteborg din Suedia, un pic "altfel". Organizatorii te trimit pe insula Pater Noster, complet izolat.
Festivalul de Film Goteborg se desfăşoară în condiţii speciale anul acesta. Prin tragere la sorţi, un participant va viziona filmele izolat pe o insula în Marea Nordului. Festivalul se desfăşoară în perioada 29 ianuarie – 08 februarie.
Cum te-ai simţi dacă ai fi singur pe o insulă în Marea Nordului, mai ales dacă insula se numeşte Pater Noster, adică Tatăl Nostru în latină? Să ştii că nu îţi propun doar un exerciţiu de imaginaţie, ci posibilitate de participare la un festival. Anul acesta, Festivalul de Film Goteborg din Suedia se desfăşoară un pic "altfel".Organizatorii festivalului s-au gândit să trimită un "fericit câştigător" pe insula Pater Noster, complet izolat, fără telefon, fără prieteni, fără cărţi, doar cu cele 60 de premiere, timp de o săptămână. În paralel, alte două persoane vor avea parte de vizionări exclusive în două locaţii iconice din Göteborg: Scandinavium, una dintre cele mai populare arene din Suedia şi Cinema Draken.Pandemia a dat peste cap planurile organizatorilor festivalului Göteborg, aşa că au venit cu aceste idei inedite şi au transformat restricţiile într-un eveniment existențial. Festivalul va avea loc în perioada 29 ianuarie – 8 februarie şi va fi exclusiv online pentru participanţi.